**Pályázati felhívás**

**Knebel Jenő Ösztöndíj elnyerésére**

**2020**

1. **Az Ösztöndíj háttere**

Dr. Knebel Jenő (1927-2016) mérnök, címzetes egyetemi docens bő fél évszázados hídépítői pályafutásának emlékét számos magyarországi és külföldi híd őrzi. A hidak és más műtárgyak tervezése mellett a felsőoktatásban és a szakirodalomban is jelentős szerepet betöltő határainkon túl is elismert szakember volt, akinek életműve bizonyíték arra, hogy a mérnöki munka hogyan lehet egyben hivatás is.

A díjat Knebel Jenő és mérnök kortársai emlékére 2018-ban alapították gyermekei Knebel István és Knebel Judit azzal a céllal, hogy elősegítse és támogassa tehetséges fiatal diákok szakmai továbbképzését a hídtervezés területén és ezáltal a magyar mérnöktársadalom olyan szakemberekkel gazdagodjék, akiket Knebel Jenőhöz hasonlóan pozitív beállítottság, szakmai hozzáértés és nemzetközi látókör jellemez.

A díj e cél elérése érdekében a szerkezet-építőmérnöki alapképzésen végzett hallgatók mesterképzési tanulmányainak folytatásához nyújt pénzügyi támogatást.

1. **Az Ösztöndíj pályázat**

A Knebel Jenő Ösztöndíjat minden 30 évnél fiatalabb, magyar állampolgársággal vagy magyar igazolvánnyal rendelkező, a BME Építőmérnöki Karán nappali alapképzésben diplomát szerzett hallgatója megpályázhatja, aki tanulmányait a 2020 őszi félévében a BME Építőmérnöki Karán szerkezet-építőmérnöki nappali mesterképzésen folytatja.

Az Ösztöndíj a mesterképzés 3 félévére szóló, félévenként 250.000 Ft összegű támogatás, amelyet a beérkezett pályázatok alapján az Ösztöndíjbizottság évente egy hallgatónak ítél oda. Az Ösztöndíj a félév 5 aktív hónapjában havi 50.000 Ft-os részletekben kerül kifizetésre.

Az elnyert Ösztöndíjnak a mesterképzés második és harmadik félévére való folyósításának feltétele, hogy a hallgató a megelőző félévben minimum 20, a kreditindex számításba is beszámítandó kreditet teljesített, és súlyozott tanulmányi átlaga legalább 4,00, továbbá tartószerkezeti projektfeladatait hidas témában végezte el és vállalja, hogy választott diplomamunkája is a hidépítéssel, hídtervezéssel kapcsolatos.

Amennyiben a hallgató a mesterképzés ideje alatt Erasmus vagy más ösztöndíjjal külföldi egyetemen tanul és emiatt a fenti feltételeket nem tudja teljesíteni, kérésére az Ösztöndíj folyósítása legfeljebb egy félévvel elhalasztható.

A Díjalapító fenntartja a jogot arra, hogy amennyiben adott évben nincs díjazásra méltó pályázat, a díj nem kerül átadásra.

**Pályázatok benyújtásának határideje: 2020. július 15.**

**Eredményhirdetés határideje: 2020. augusztus 31.**

Az ösztöndíjra pályázni a pályázati felhívás mellékletét képező pályázati formanyomtatvány és mellékleteinek hiánytalan benyújtásával lehet. Az ösztöndíjpályázatot elektronikus formában az knebel@t-online.hu email címre elküldve kell benyújtani.

A pályázatok értékelésének legfőbb szempontjai a következők:

* a pályázó tanulmányi és diploma eredménye
* a pályázó szakmai önéletrajza
* TDK, előadások, publikációk, poszterek
* szakmai tevékenység (pl. szakkollégiumi, közösségi, szervezői, demostrátori, stb.)
* nyelvismeret

A pályázatokat a Knebel Jenő Öszdöndíj Kuratóriumának tagjai minősítik és tesznek ajánlást a nyertes kiválasztására. A javaslattételt követően a javasolt személyek közül a kuratórium rendes ülésén, a rendelkezésre álló szóbeli vagy írásos előterjesztések alapján szavazással dönt annak adományozásáról.

A döntés eredményéről az Ösztöndíjbizottság legkésőbb a Kuratórium ülését követő nyolc napon belül az összes pályázót elektronikus levél útján, írásban értesíti. A díjat ünnepélyes keretek között a Kuratórium és az alapítók jelenlétében a Kuratórium mindenkori elnöke adja át.

További információk és az Ösztöndíj alapszabálya a Knebel Jenő Öszdöndíj honlapján érhető el: <https://www.knebeljenoosztondij.hu/>

Budapest, 2020.06.02

**Melléklet : Pályázati formanyomtatvány**

**Pályázati Formanyomtatvány**

**a Knebel Jenő Ösztöndíj pályázaton való részvételre**

**Beadási határidő: 2020. július 15.**

Kérjük, hogy az alább megadott tartalomjegyzéket, pályázati adatlapot elektronikus formában töltse ki és a felsorolt mellékletekkel együtt egyetlen PDF file-ban összegyűjtve a pályázati email mellékéletben küldje el.

**Tartalomjegyzék**

|  |  |
| --- | --- |
| **Pályázó neve:** |  |

|  |  |  |
| --- | --- | --- |
|  | **Benyújtott iratok megnevezése** | **Oldal** |
| 1. |  Tartalomjegyzék | 1. |
| 2. | Diploma és utolsó két félév tanulmányi eredménye  |  |
| 3. | Részletes szakmai önéletrajz |  |
| 4. | TDK, előadások, publikációk, poszterek |  |
| 5. | Szakmai tevékenység (pl. szakkollégiumi, közösségi, szervezői, demostrátori, stb.) |  |
| 6. | Nyelvismeret (nyelvvizsga bizonyítványok másolata) |  |

**Pályázati adatlap**

|  |  |
| --- | --- |
| **Pályázó neve:** |  |
| Születési helye és ideje: |  |
| Anyja neve: |  |
| Lakcíme: |  |
| Telefonszáma: |  |
| E-mail címe: |  |
| Neptun kód: |  |
| Nyilatkozat | Kijelentem, hogy a jelen pályázati dokumentáció benyújtásával részt kívánok venni a Knebel Jenő Ösztöndíj elnyerésére indított 2020. évi pályázaton. A pályázati feltételeket, a pályáztatás és az ösztöndíj rendjét elfogadom. Kijelentem továbbá, hogy a jelen pályázati dokumentációban foglalt adatok a valóságnak megfelelnek. |
| Dátum: |  |
| Aláírás: |  |